КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**Ваöн могмöдöм, ва нуöм да няйт ва весалöм, чорыд шыбласъяс бырöдöм (гуалöм) кузя услугаяс вылö регулируйтана тарифъяс юкöнын Коми Республикаса тариф службаöн 2010 вося 3 квартал вылö коммунальнöй комплекс организацияяслöн производственнöй уджтасъяс серти мониторинг помшуöмъяс йылысь юöр**

Коммунальнöй комплекс организацияяслысь производственнöй да инвестиционнöй уджтасъяс олöмö пöртан мониторнг нуöдан методика серти, мый вынсьöдöма Россия Федерацияса регионъяс сöвмöдан министерстволöн 2008 во косму тöлысь 14 лунся 48 №-а тшöктöдöн, Коми Республикаса тариф служба чукöртiс 2010 вося 3 квартал вылö коммунальнöй комплекс организацияяслöн удж йылысь исходнöй юöр.

Ваöн могмöдöм, ва нуöм да няйт ва весалöм, (чорыд шыбласъяс гуалöм) бырöдöм юкöнын коммунальнöй комплекс организацияяслöн производственнöй уджтасъяслысь показательяс найöс збыльмöдан кад вылö артыштöны коммунальнöй комплекс организацияяслöн сöгласуйтöм производственнöй уджтасъяс серти öткодялöм показательясöн.

Ваöн могмöдöм юкöнын услугаяс сетысь коммунальнöй комплекс организацияяслöн производственнöй уджтасъяс серти мониторинг петкöдлiс со мый:

• Видлалан кадколаст вылö регулируйтана организацияяс кузя «ва содöм» показательыс артмис производственнöй уджтасъяс серти 100 %;

• «Став потребительлы сетöм ва мында» показательыс артмис производственнöй уджтасъяс вынсьöдöм дырйи артыштöм сетöм мындаысь 73 %.

Ва нуöм да няйт ва весалöм юкöнын услугаяс сетысь коммунальнöй комплекс организацияяслöн производственнöй уджтасъяс серти мониторинг петкöдлiс со мый:

• Видлалан кадколаст вылö регулируйтана организацияяс кузя «тöвар да услуга иналан мында» показательыс артмис производственнöй уджтасъяс серти 71 %;

• «Весалан сооруженияс пыр нуöдöма» показательыс артмис производственнöй уджтасъясын артыштöм мындаысь 71 %.

Чорыд шыбласъяс бырöдöм (гуалöм) юкöнын услугаяс сетысь коммунальнöй комплекс организацияяслöн производственнöй уджтасъяс серти петкöдлöма, мый «Чорыд шыбласъяс иналан мында» показательсö вöчöма 86 % вылö.

Юрнуöдысьöс вежысь Т.П.Новоселова

Вуджöдiс Кузнецова Н.А., 1 849 пас